Melestradurezh: krouet e voe kumun Surzhur ha kumun Hezoù diwar parrez katolik Surzhur e 1790. Gant al lezenn eus an 23 a viz Eost 1790 e voe lakaet da benn ur chanton, hini Surzhur; chwech kumun a oa ennañ: An Drinded-Surzhur, Ambon, Hezoù, Noaloù, Surzhur ha Teiz; e Bann Gwened e oa. Diskaret e voe Kanton Surzhur gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe Surzhur en Arondisamant Gwened e 1800 hag e Kanton Gwened-Reter e 1801.